OpenLLM-France/wikimedia huggingface dataset:
# Joaquim I

Joaquim I - en grec: Ἰωακείμ Α΄ - (? – 1504) va ser patriarca ecumènic de Constantinoble del 1498 al 1502 i uns pocs mesos el 1504.
Pel que fa als primers anys de Joaquim abans d'esdevindre en patriarca de Constantinoble, se sap que va ser Metropolità de Drama i que era jove, poc erudit però molt capaç en qüestions eclesiàstiques i colpidor per la seva virtut. Fou escollit patriarca a la tardor del 1498 gràcies al suport del rei Constantí II de Geòrgia, ocupant el lloc de Nefó II que al seu torn rebé el suport dels governants de Valàquia. Geòrgia era un país cristià independent de l'Imperi Otomà i semiautònom des del punt de vista religiós, però que de vegades podia tenir una considerable influència en les eleccions patriarcals.
Com a patriarca, Joaquim era molt popular entre els seus feligresos: mentre anava de camí a Geòrgia per a recaptar fons, el Metropolità de Silivri oferí al sultà mil peces d'or per a ser nomenat Patriarca en el lloc de Joaquim, però els fidels van recaptar la mateixa quantitat entre ells mateixos i la donaren al sultà per evitar la deposició de Joaquim. No obstant això, Joaquim va ser deposat a la primavera de 1502 pel sultà Baiazet II quan aquest va descobrir que Joaquim havia ordenat la construcció d'una església cristiana de pedra sense el seu consentiment.
Després de la deposició de Joaquim el nou patriarca electe va ser novament Nefó II, que tanmateix va rebutjar el càrrec. Aleshores, els governants de Valàquia donaren suport a Pacomi I, qui fou elegit a principis de 1503 i va regnar durant aproximadament un any, fins a principis de 1504 quan els amics de Joaquim van recollir 3.500 peces d'or per a restaurar-lo al tron (500 peces més que l'estipendi habitual pagat al sultà per cada nomenament patriarcal).
El segon patriarcat de Joaquim va durar només uns mesos: poc després de ser elegit, Joaquim va viatjar al nord intentant restablir les relacions amistoses amb els seus enemics polítics, però tant Radu IV el Gran de Valàquia com Bogdan III el Borni de Moldàvia es van negar a reconciliar-se amb ell. Joaquim va morir el 1504 durant la seva estada a Valàquia, a Târgoviște o a Silistra, i el va succeir novament Pacomi I.

## Notes

* ↑ «Historia Politica et Patriarchica Constantinopoleos». A: B.G.Niebuhr, I.Bekker. Corpus scriptorum historiae byzantinae, Volume 49, 1849, p. 135–141. (llatí)
* 1 2 Runciman, Steven. The Great Church in captivity. Cambridge University Press, 1985, p. 196, 198. ISBN 978-0-521-31310-0.
* 1 2 3 R. Janin. «Costantinople, Patriarcat grec». A: Dictionnaire d'histoire et de géographie ecclésiastiques. 13. París: Letouzey et Ané, 1956.
* ↑ «Joachim I». Ecumenical Patriarchate. [Consulta: 16 agost 2011].
* ↑ Iorga, Nicolae. Byzance après Byzance, p. 85. ISBN 2-7158-0913-1.
* ↑ Kiminas, Demetrius. The Ecumenical Patriarchate. Wildside Press LLC, 2009, p. 37. ISBN 978-1-4344-5876-6.

## Enllaços externs

* Historia politica et patriarchica Constantinopoleos, Cap XIV: P. Ioachimus, (trad. Martin Crusius, 1584) Font primària. (en grec i llatí)
# Temporada 2021-2022 del Club Joventut Badalona

La temporada 2021-2022 és la 93a temporada del Club Joventut Badalona des de la seva fundació. La Penya disputa la seva 66a temporada a la màxima categoria del bàsquet espanyol i participa a l'Eurocup per tercera temporada consecutiva.

## Plantilla
### Primer equip

Club Joventut Badalona: Plantilla 2021-22 :
| # | Jugador | Pos. | A.p | Club de procedència | Temporades al primer equip |
| 2 | Pep Busquets | Escorta | 1.97 | Joventut Badalona - Bàsquet Base | 3 |
| 3 | Brandon Paul | Escorta | 1.93 | Adelaide 36ers | 1/1 |
| 4 | Pau Ribas | Escorta | 1.94 | Barça | 4/2 |
| 10 | Vladimir Brodziansky | Aler pivot | 2.10 | Monbus Obradoiro | 2 |
| 14 | Albert Ventura (C) | Escorta | 1.92 | Joventut Badalona - Bàsquet Base | 12 |
| 16 | Guillem Vives | Base | 1.92 | València Basket | 2/1 |
| 20 | Ferran Bassas | Base | 1.81 | Hereda San Pablo Burgos | 1/2 |
| 22 | Andrés Feliz | Base | 1.83 | Club Bàsquet Prat | 1 |
| 30 | Derek Willis | Aler pivot | 2.06 | Happy Casa Brindisi | 1 |
| 35 | Arturs Zagars | Base | 1.90 | Joventut Badalona - Bàsquet Base | 2 |
| 35 | Simon Birgander | Pivot | 2.09 | Clavijo Logroño | 5 |
| 44 | Joel Parra | Aler pivot | 2.02 | Joventut Badalona - Bàsquet Base | 3 |
| 88 | Ante Tomić | Pivot | 2.17 | Barça | 2 |
* El nom del jugador en negreta indica que el jugador ha passat pel Bàsquet Base
* El fons verd indica que el jugador s'ha incorporat al primer equip aquesta temporada

### Equip tècnic

Club Joventut Badalona: equip tècnic 2021-22 :
| Membre | Funció |
| Carles Duran | Entrenador |
| Pau Del Tio | Entrenador ajudant |
| Dani Miret | Entrenador ajudant |
| Adrià Delgado | Delegat |
| Dani Moreno | Preparador físic |
| Antoni Mora | Cap dels Serveis Mèdics |

### Baixes

Baixes a l'inici de temporada :
| Jugador | Pos. | Destí |
| Conor Morgan | Aler pivot | Morabanc Andorra |
| Shawn Dawson | Aler | Bnei Herzilya |
| Nenad Dimitrijevic | Base | València Basket |
| José Ángel Samaniego | Entrenador assistent | Los Leones |
| Xabi López-Arostegui | Aler | València Basket |

## Referències

* ↑ «Here are the 2021-22 7DAYS EuroCup teams!» (en anglès). Eurocup Basketball, 18-06-2021 [Consulta: 28 juny 2021].
* ↑ «El Joventut anuncia que Conor Morgan no seguirá en el equipo» (en castellà). Mundo Deportivo, 14-06-2021 [Consulta: 28 juny 2021].
* ↑ «El alero Shawn Dawson no continuará en el Joventut» (en castellà). Europa Press, 16-06-2021 [Consulta: 28 juny 2021].
* ↑ «El Valencia Basket se refuerza e incorpora a Nenad Dimitrijevic» (en castellà). Gigantes, 19-06-2021 [Consulta: 28 juny 2021].
* ↑ «José Ángel Samaniego». verdinegres.cat. [Consulta: 28 juny 2021].
* ↑ «Xabi López-Arostegui se une al proyecto de Valencia Basket». ACB, 06-07-2021 [Consulta: 8 juliol 2021].
# El Montclar

El Montclar és una muntanya de 401 metres que es troba al municipi de Santa Cristina d'Aro, a la comarca catalana del Baix Empordà.
Aquest cim està inclòs al llistat dels 100 cims de la FEEC.

## Referències

* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Theodor Klem

Johannes Theodor Klem (Oslo, 20 de gener de 1889 - Oslo, 15 de juliol de 1963) va ser un remer noruec que va competir a començaments del segle xx.
El 1912 va prendre part en els Jocs Olímpics d'Estocolm, on va disputar la competició del quatre amb timoner del programa de rem. Quedà eliminat en semifinals i algunes fonts li atorguen la medalla de bronze, tot i que no pas el Comitè Olímpic Internacional.
Vuit anys més tard, una vegada finalitzada la Primera Guerra Mundial, va disputar els Jocs d'Anvers, on guanyà la medalla de bronze en la competició del quatre amb timoner del programa de rem, formant equip amb Birger Var, Henry Larsen, Per Gulbrandsen i Thoralf Hagen.

## Referències

* 1 2 «Theodor Klem Olympic Results». sports-reference.com. Arxivat de l'original el 14 de desembre 2012. [Consulta: 8 octubre 2017].
* ↑ Theodor Klem a olympic.org
# Franz Federschmidt

Franz Henry Federschmidt (Filadèlfia, Pennsilvània, 21 de febrer de 1894 - Filadèlfia, 14 d'abril de 1956) va ser un remer estatunidenc que va competir a començaments del segle xx. Era germà del també remer Erich Federschmidt.
El 1920 va prendre part en els Jocs Olímpics d'Anvers, on guanyà la medalla de plata en la competició del quatre amb timoner del programa de rem, formant equip amb Kenneth Myers, Carl Klose, Erich Federschmidt i Sherman Clark.

## Referències

* 1 2 «Franz Federschmidt Olympic Results». sports-reference.com. Arxivat de l'original el 12 de novembre 2012. [Consulta: 8 octubre 2017].
# John Philip Sousa

John Philip Sousa (Washington DC, 6 de novembre de 1854 - Reading, Pennsilvània 6 de març de 1932) fou un compositor i director d'orquestra estatunidenc, conegut principalment per les seves marxes militars.

## Biografia

De pares portuguesos nacionalitzats nord-americans, el tercer dels deu fills de João António de Sousa (John Anthony Sousa) (22 de setembre de 1824 - 27 d'abril de 1892), que va néixer a Espanya de pares portuguesos, i de la seva dona Maria Elisabeth Trinkhaus (20 de maig de 1826 - 25 d'agost, 1908), que era natural de Baviera. Sousa aparegué per primera vegada en públic als onze anys com a solista de violí, i als quinze com a professor d'harmonia. El 1876 era un dels primers violins de l'orquestra Offenbach en la visita que aquesta feu a Amèrica; més tard fou director d'orquestra de diversos teatres.
De 1880 a 1892 fou mestre de capella del cos de música nacional americà i dels presidents Rutherford Birchard Hayes, James Abram Garfield, Chester Alan Arthur, Stephen Grover Cleveland i William Henry Harrison.
L'1 de juliol de 1892 dimití per fundar l'Associació de Música de Cambra, la qual fins a l'1 de novembre de 1906 havia fet 28 tournées de mig any, pels Estats Units i visitant quatre vegades Europa. Feu viatges per Canadà, França, Bèlgica, Països Baixos, Rússia, Dinamarca, Gran Bretanya i Austràlia.
Sousa fou membre de diverses lògies maçòniques, de la societat Sons of Veterans i de la National Geographical Society.

## Director viatger

De 1910 a 1911 feu un viatge al voltant del món des de Nova York visitant els països següents: Anglaterra, Escòcia, Irlanda, Canàries, Àfrica del Sud, Tasmània, Austràlia, Nova Zelanda, Illes Fiji, Honolulu i Canadà.
A principis dels anys 20, el flautista Ernst Liegl va fer una gira amb la Sousa Band, sovint tocant en dues ciutats al dia. "Ens aixecaríem a les 4", deien, "per agafar un tren, tocar, després empaquetar i anar a tocar un concert a la ciutat següent. I a Sousa li va encantar".

## Obres

Sousa va compondre més de 200 peces de música. S'especialitzà en les marxes, sent molt conegut per les titulades:

### Marxes

* The Washington Post
* Liberty Bell
* Manhattan Beach
* High School Cadets
* Semper fidelis
* The Gladiator
* The Stars and Stripes for ever
* The invincible Eagle
* Hail to the Spirit of Liberty
* Hands acrossss the Sea
* The Charlatan
* The Bride elect
* El Capitán
* King Cotton
* Imperial Edward
* Jack Tas
* The Diplomat
* The Free Lance
Va compondre així mateix algunes suites, per exemple:
* Three Quotations
* Looking upward
* At the King's Court
* Last Day of Pompeii
* Sheridan's Ride
Se li deuen, a més, el poema simfònic Chariot Race

### Òperes

* The Smugglers
* Desiree
* The Queen of Hearts
* El Capitán
* The Bride elect
* The Charlatan
* Cris and the wonderful Lamp
* The Free Lance

### Altres

Finalment, Sousa fou l'autor dels contes The Fifth String i Pipetounn Sandy.

## Vegeu també

* Velino Preza.

## Bibliografia

* Volum núm, 57, pàg. 702 de l'Enciclopèdia Espasa ISBN 84-239-4557-X.
* ↑ Donald Peck (https://www.chicagotribune.com/news/ct-xpm-1993-07-16-9307160137-story.html)
# Portada/article octubre 11
## Terra baixa

Terra baixa és una obra teatral del dramaturg i poeta Àngel Guimerà, una de les més populars de totes les que va escriure. Aquest drama és una de les obres més representades i traduïdes de la llengua catalana, i ha esdevingut tot un clàssic del repertori teatral català.
Quan va escriure aquesta obra, l'escriptor passava per una etapa de la seva creació literària en la qual es donava un fort plantejament social, a més de les intrigues i passions amoroses que ja havia plantejat en una obra anterior seva, Maria Rosa, més corresponents al teatre romàntic. Guimerà segueix la línia general dels moviments literaris del moment històric en què viu.
# Rocamaura

Rocamaura (o Roca Maura) és una muntanya de 225,4 msnm al municipi de Torroella de Montgrí, a la comarca catalana del Baix Empordà. És el contrafort oriental del massís del Montgrí, i domina el poble de l'Estartit
Al cim hi ha un vèrtex geodèsic (referència 314094001 de l'ICC) i està coronat per antenes de radiocomunicació/ (repetidors) i per una càmera de TV3. D'acord amb referències històriques compreses entre el 1708 i el segle XII, al capdamunt s'hi hauria trobat del castell de Rocamaura, propietat dels comtes d'Empúries, però no en queden restes.
Aquest cim està inclòs al llistat dels 100 cims de la FEEC

## Referències

* ↑ «Rocamaura». Gran Enciclopèdia Catalana. Barcelona: Grup Enciclopèdia Catalana.
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Thomas Coe

Thomas Coe (1880 – ?) va ser un waterpolista britànic que va competir a cavall del segle xix i el segle xx. El 1900 va prendre part en els Jocs Olímpics de París, on va guanyar la medalla d'or en la competició de waterpolo, tot formant part de l'Osborne Swimming Club.

## Referències

* ↑ «Thomas Coe Olympic Results». sports-reference.com. Arxivat de l'original el 14 de desembre 2012. [Consulta: 26 setembre 2015].
# Friedrich Hendrix

Friedrich Hendrix (Aquisgrà, 6 de gener de 1911 - Proletarsk, 30 d'agost de 1941) va ser un atleta alemany, especialista en curses de velocitat, que va competir durant la dècada de 1930. Es casà amb la també atleta Marie Dollinger, que va disputar tres Jocs Olímpics. La seva filla, Brunhilde Hendrix, guanyà una medalla de plata als Jocs de 1960.
El 1932 va prendre part en els Jocs Olímpics de Los Angeles, on va disputar dues proves del programa d'atletisme. Guanyà la medalla de plata en els 4x100 metres relleus, formant equip amb Arthur Jonath, Erich Borchmeyer i Helmut Körnig, mentre en els 200 metres quedà eliminat en sèries.
Durant la Segona Guerra Mundial va lluitar al front de Rússia, on morí.

## Millors marques

* 100 metres llisos. 10.4" (1933)
* 200 metres llisos. 21.9" (1932)

## Referències

* 1 2 3 «Fritz Hendrix Olympic Results». sports-reference.com. Arxivat de l'original el 2020-04-17. [Consulta: 20 març 2019].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d’abril 2020. [Consulta: 24 juliol 2018].
* ↑ Fitxa a trackfield.brinkster.net
# Supercopa d'Espanya de futbol 1985

La Supercopa d'Espanya de futbol 1985 va ser la 3a edició de la Supercopa d'Espanya de futbol, una competició futbolística que enfronta el campió de la lliga espanyola amb el de la copa. En aquesta ocasió es va disputar a doble partit el 9 d'octubre i el 30 d'octubre de 1985 entre el FC Barcelona com a campió de la lliga 1984-85, i l'Atlètic de Madrid, campió de Copa. L'Atlètic de Madrid es proclamà campió per 3-2 en el resultat acumulat.

## Partits
### Anada

| Atlètic de Madrid | 3–1 | FC Barcelona |
| Cabrera 40' Ruiz 52' da Silva 76' | | Clos 31' |
| Atlético de Madrid | Barcelona |
| GK | 1 | Ubaldo Fillol |
| DF | 2 | Tomás |
| DF | 4 | Juan Carlos Arteche | 74' |
| DF | 5 | Miguel Ángel Ruiz (c) |
| DF | 3 | Clemente |
| MF | 7 | Roberto Marina | | 62' |
| MF | 10 | Jesús Landáburu |
| MF | 6 | Quique Setién |
| MF | 8 | Quique Ramos |
| FW | 9 | Mario Cabrera |
| FW | 11 | Juan José Rubio | | 71' |
| Suplents: ||
| MF | | Julio Prieto | | 62' |
| FW | 15 | Jorge da Silva | | 71' |
| Entenador: ||
| Luis Aragonés ||
| GK | 1 | Amador |
| DF | | Gerardo | 75' |
| DF | | Migueli |
| DF | 6 | José Ramón Alexanko (c) |
| DF | | Julio Alberto |
| MF | | Ramon Maria Calderé | 54' |
| MF | | Josep Moratalla |
| MF | | Víctor | 38' |
| MF | | Marcos |
| FW | | Juan Carlos Pérez Rojo |
| FW | 7 | Paco Clos | 37' |
| Entrenador: ||
| Terry Venables ||

### Tornada

| FC Barcelona | 1–0 | Atlètic de Madrid |
| Alexanko 33' | | |
| Barcelona | Atlético de Madrid |
| GK | 1 | Urruti |
| DF | | Manolo |
| DF | | Josep Moratalla |
| DF | | José Ramón Alexanko | | 46' |
| DF | | Julio Alberto |
| MF | | Víctor Muñoz |
| MF | 8 | Bernd Schuster (c) |
| MF | | Marcos | 56' |
| FW | | Francisco José Carrasco |
| FW | | Raúl Amarilla | | 65' |
| FW | | Steve Archibald |
| Suplents: ||
| DF | | Esteve Fradera | | 46' |
| FW | | Pichi Alonso | | 65' |
| Entrenador: ||
| Terry Venables ||
| GK | 1 | Ángel Mejías |
| DF | 3 | Julio Prieto |
| DF | 4 | Juan Carlos Arteche |
| DF | 5 | Miguel Ángel Ruiz (c) |
| DF | 2 | Tomás Reñones |
| MF | 7 | Roberto Marina |
| MF | 10 | Jesús Landáburu |
| MF | 6 | Quique Setién | 46' |
| MF | 8 | Quique Ramos |
| FW | 9 | Mario Cabrera |
| FW | 11 | Jorge da Silva | 59' |
| Suplents: ||
| DF | | Clemente Villaverde | 46' |
| FW | | Juan José Rubio | 59' |
| Entrenador: ||
| Luis Aragonés ||

## Campió

* Campió de la Supercopa d'Espanya 1985
* Atlètic de Madrid 1r títol

## Enllaços externs

* List of Super Cup Finals 1985 RSSSF.com
* linguasport.com (castellà)
# Tossal de les Penes

El Tossal de les Penes és una muntanya de 510 metres que es troba al municipi de Ciutadilla, a la comarca catalana de l'Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Thomas Happe

Thomas Happe (nascut el 25 de març de 1958 a Dortmund), és un exjugador d'handbol alemany que va competir als Jocs Olímpics d'Estiu de 1984. El 1984 va formar part de la selecció de la República Federal Alemanya que va guanyar la medalla d'argent a les Olimpíades de Los Angeles. Hi va jugar cinc partits.

## Referències

* ↑ Thomas Happe a Sports Reference (arxivat)
# Kingston upon Hull

Kingston upon Hull (es cita normalment només com a Hull) és una ciutat i unitat autoritària del comtat de l'East Riding de Yorkshire, Anglaterra. Compta amb una universitat i un centre d'estudi de medicina, la Hull York Medical School.

## Geografia

Està situada a 40 km del Mar del Nord, a banda i banda del riu Hull on aquest desemboca a la ria o l'estuari Humber. Es troba a la regió històrica de Yorkshire.
El 2005 tenia una població estimada de 262.400 habitants.

## Clima

El clima és atlàntic, amb meteorologia molt variable. Hi plou uns 109 dies l'any amb uns 565 litres en total, i la temperatura mitjana anual és de 9,8 °C.

## Història

Kingston upon Hull va rebre el títol de ciutat el 1299 de part d'Eduard I d'Anglaterra. Durant la Guerra Civil Anglesa (segle xvii), Hull va esdevenir estratègicament important perquè hi havia un gran arsenal que el rei no va poder prendre.
Durant la Segona Guerra Mundial, en la batalla aèria anomenada The Blitz, Hull va ser la ciutat més atacada després de Londres perquè era un objectiu molt visible i fàcil d'atacar, i perquè era un port important. El centre de la ciutat va ser destruït i més del 95% de les cases de la població resultaren destruïdes o malmeses.

## Economia

Té un port molt actiu (transport de mercaderies) i una indústria pesquera, aquesta última, però, en declivi. La indústria se centra en la química i el sector de la salut.

## Hull al cinema

* A la ciutat de Hull s'hi va gravar una bona part de la pel·lícula Amazing Grace, del 2006.

## Fills il·lustres

* Alfred Hollins, (1856-1943), organista i compositor.
* Ethel Leginska (1886–1970), fou un pianista, compositor i director d'orquestra.

## Referències

* ↑ «Resident Population Estimates by Ethnic Group (Percentages); Mid-2005 Population Estimates». National Statistics Online. Office for National Statistics. Arxivat de l'original el 2019-01-07. [Consulta: 27 març 2008].
* ↑ Wedgwood, 1970, p. 100.

## Enllaços externs

* Hull City Council (anglès)
# Frits Ruimschotel

Frits Ruimschotel (Pangkal Pinang, 22 de febrer de 1922 - Utrecht, 28 de maig de 1987) va ser un waterpolista neerlandès que va competir durant la dècada de 1940.
El 1948 va prendre part en els Jocs Olímpics de Londres, on va guanyar la medalla de bronze en la competició de waterpolo.

## Referències

* ↑ «Frits Ruimschotel Olympic Results». sports-reference.com. Arxivat de l'original el 10 de febrer 2009. [Consulta: 25 maig 2019].
# Josep Maria Queraltó i Bonell

Josep Maria Queraltó i Bonell (Vallbona de les Monges, Urgell, 1937) és un empresari i col·leccionista cinematogràfic i expert en material històric de producció audiovisual.
Establit a Barcelona, el 1974 fundà l'empresa Quelonic, dedicada a la fabricació d'equipaments cinematogràfics, responsable de l'equipament de gran part de multisales d'Espanya i Brasil. Això li va permetre aplegar una col·lecció de més de 20.000 peces relacionades amb el món del cinema. Hi destaca el primer model de cinematògraf, creat pels germans Lumière el 1895.
És membre de l'Acadèmia de Cinema Europeu, de l'Acadèmia de les Arts i les Ciències Cinematogràfiques d'Espanya (AACCE) i membre d'honor de l'Acadèmia del Cinema Català. Des de 1994 és membre de la Societat Catalana de Comunicació de l'Institut d'Estudis Catalans.
El Govern de Catalunya li concedí la Creu de Sant Jordi el 2013. El 2014 l'AACCE li concedí el Premi Segon de Chomon.

## Obres

* Il·lusió i moviment. De les ombres al film (2013) ISBN 978-84-9850-410-1

## Referències

* ↑ «Josep Maria Queraltó i Bonell». Gran Enciclopèdia Catalana. Barcelona: Grup Enciclopèdia Catalana.
* ↑ «El Govern distingeix amb la Creu de Sant Jordi 25 personalitats i 15 entitats». Web oficial de la Generalitat de Catalunya, 30-04-2013. Arxivat de l'original el 2014-10-06. [Consulta: 2 abril 2014].
# Chrétien Waydelich

Chrétien André Waydelich (Estrasburg, Baix Rin, 28 de novembre de 1841 – ?) va ser un jugador de croquet francès, que va competir a finals del segle xix i primers de xx. El 1900 va prendre part en els Jocs Olímpics de París, on guanyà dues medalles en la competició de croquet: la d'or en la prova individual a dues boles i la de bronze en la individual a una bola.

## Referències

* ↑ «Chrétien Waydelich Olympic Results». sports-reference.com. Arxivat de l'original el 17 d'abril 2020. [Consulta: 23 setembre 2015].
# Les Tosses (Vilagrassa)

Les Tosses és una muntanya de 346 metres que es troba al municipi de Vilagrassa, a la comarca catalana de l'Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Dreceres del català

Dreceres del català va ser un programa de ràdio dedicat a l'ensenyament de la llengua catalana que va emetre Ràdio Girona durant els anys 1973-1975. El programa va ser idea de Francina Boris i d'Enric Frigola. Francina Boris (Girona, 1915–2013) havia estat la primera locutora de Ràdio Girona, i ja va formar part de l'equip de l'emissora quan es va fundar el 1933.
El programa va comptar amb l'ajut d'Òmnium Cultural i el patrocini del que llavors era la Caja de Pensiones para la Vejez y de Ahorros. S'emetia tres dies a la setmana i s'enregistrava a Barcelona, als estudis de Radio España, on Frigola treballava. A les gravacions hi assistia el lingüista Albert Jané amb l'objectiu d'assessorar.
L'objectiu del projecte era fer arribar el programa a altres emissores. De fet, Ràdio Tarragona va emetre'l, entre el 27 d'abril de 1974 i el 30 de setembre de 1975, cada diumenge a dos quarts d'onze del matí.També el van emetre altres emissores.

## Referències

* ↑ Gil Bonancia, Miquel. 50 anys de Ràdio Girona 1933-1983. Girona: Art 3, 1990, p. 10.

## Bibliografia

* Daniel Casals Martorell, "La difusió de coneixements lingüístics a la ràdio durant el Franquisme: el programa Dreceres de la nostra llengua, de Ràdio Girona", Zeitschrift für Katalanistik 34 (2021), 367–395. ISSN 0932-2221.
# Fritz Gunst

Fritz Gunst (Hannover, 22 de setembre de 1908 - Hannover, 9 de novembre de 1992) va ser un waterpolista alemany que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on va guanyar la medalla d'or en la competició de waterpolo. Quatre anys més tard, als Jocs de Los Angeles, guanyà la medalla de plata en la mateixa competició. Revalidà aquesta medalla als Jocs de Berlín de 1936. En el Campionat d'Europa fou segon el 1931, 1934 i 1938 i tercer el 1926. Guanyà la lliga alemanya de 1927, 1936, 1937 i 1938.
Va lluitar en la Segona Guerra Mundial, on va perdre una cama. El 1990 fou incorporat a l'International Hall of Fame of Swimming.

## Referències

* ↑ «Itze Gunst Olympic Results». sports-reference.com. Arxivat de l'original el 14 de novembre 2012. [Consulta: 3 juliol 2018].
* 1 2 FRITZ GUNST (GER) Arxivat 2008-01-22 a Wayback Machine. a ishof.org